N á v r h

na vymenovanie prednostov krajských úradov životného prostredia

Na základe § 6 ods. 1) zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov, odporúčam vláde Slovenskej republiky s účinnosťou od 1. januára 2004 vymenovať:

1.  RNDr. Petra Flaškára
                  do funkcie prednostu Krajského úradu životného prostredia v Bratislave.
             Menovaný sa narodil 9. mája 1955. Kvalifikácia: Prírodovedecká fakulta, odbor geografia, štátna rigorózna skúška geografia a životné prostredie, postgraduálne štúdium ochrana životného prostredia. Od roku 1979 pracuje v oblasti životného prostredia, v súčasnosti vykonáva funkciu hlavný radca na Ministerstve pôdohospodárstva SR na odbore rozvoja vidieka a životného prostredia.
              2.  Ing. Oľgu Sersenovú 		
                   do funkcie prednostky Krajského úradu životného prostredia v Trnave.
             Menovaná sa narodila 18. augusta 1954. Kvalifikácia:  Vysoké učení technické Brno, Technologická fakulta v Gottwaldove. Od roku 1991 vykonáva štátnu správu pre životné prostredie, od roku 1996 je zaradená vo funkcii vedúca odboru životného prostredia Krajského úradu v Trnave.
 3.  Ing. Ferdinanda Galku
      do funkcie prednostu Krajského úradu životného prostredia v Trenčíne.
       Menovaný sa narodil 15. apríla 1949. Kvalifikácia: Slovenská vysoká škola technická,
Strojársko-technologická fakulta. Od roku 1999 je zaradený vo funkcii vedúceho odboru životného prostredia Krajského úradu v Trenčíne.   	
 4. Ing. Vojtecha Kallóa		
     do funkcie prednostu Krajského úradu životného prostredia v Nitre.
     Menovaný sa narodil 29. novembra 1963. Kvalifikácia: Slovenská vysoká škola technická, stavebná fakulta - odbor pozemné stavby. Od roku 1999 je zaradený do funkcie vedúceho odboru životného prostredia Krajského úradu v Nitre.
  5.  Ing. Františka Kužmu
       do funkcie prednostu Krajského úradu životného prostredia v Žiline.
 Menovaný sa narodil 3. septembra 1956. Kvalifikácia: Vysoká škola dopravy a spojov, Stavebná fakulta. Od roku 1990 vykonáva štátnu správu pre životné prostredie a od roku 1999 je zaradený do funkcie vedúceho odboru životného prostredia Okresného úradu v Čadci.
  6.  Ing. Tibora Tuhárskeho			
       do funkcie prednostu Krajského úradu životného prostredia v Banskej Bystrici.
  Menovaný sa narodil 15. januára 1951. Kvalifikácia: Vysoká škola lesnícka a drevárska,
  všeobecné lesníctvo. Od roku 1991 do roku 1996 vykonával štátnu správu pre životné    
  prostredie. V súčasnosti vykonáva funkciu prednostu Okresného úradu v Krupine.

7. Ing. Dušana Vočku				
      do funkcie prednostu Krajského úradu životného prostredia v Prešove.
Menovaný sa narodil 5. júla 1954. Kvalifikácia: Vysoká škola technická, strojnícka fakulta. V rokoch 1999 – 2002 vykonával funkciu vedúceho odboru životného prostredia Okresného úradu v Medzilaborciach. V súčasnosti je zaradený do funkcie prednostu Okresného úradu v Medzilaborciach.
 8. Ing. Olivera Kovácsa
     do funkcie prednostu Krajského úradu životného prostredia v Košiciach.
Menovaný sa narodil 27. júla 1963. Kvalifikácia: Vysoká škola lesnícka a drevárska,     Lesnícka fakulta. Štátnu správu pre životné prostredie vykonával v rokoch 1991 – 1992 a v rokoch 1999 – 2002. V súčasnosti je zamestnaný v Spoločnom obecnom úrade Moldava nad Bodvou a vykonáva ochranu životného prostredia.